Diari Oficial de la Generalitat Valenciana


Sumari del DOGV 8975, del 15-12-2020 (2020/10187)

RESOLUCIÓ de 7 de desembre de 2020, de la Direcció General d'Agricultura, Ramaderia i Pesca, per la qual es publica l'ampliació de crèdit disponible per a la concessió de subvencions convocades per la Resolució de 6 d'abril de 2020, del director general d'Agricultura, Ramaderia i Pesca, per la qual s'estableix la convocatòria per al Pla 2020 de les ajudes destinades a la subscripció d'assegurances agràries del Pla nacional d'assegurances agràries combinades, i per la qual es desenvolupen diversos aspectes relacionats amb l'aplicació de l'ordre de bases per a la concessió de les ajudes a la subscripció d'assegurances agràries per al Pla 2020.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8975

Data del DOGV
:   15-12-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/10999


Data del document
:   07-12-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 7 de desembre de 2020, de la Direcció General d'Agricultura, Ramaderia i Pesca, per la qual es publica l'ampliació de crèdit disponible per a la concessió de subvencions convocades per la Resolució de 6 d'abril de 2020, del director general d'Agricultura, Ramaderia i Pesca, per la qual s'estableix la convocatòria per al Pla 2020 de les ajudes destinades a la subscripció d'assegurances agràries del Pla nacional d'assegurances agràries combinades, i per la qual es desenvolupen diversos aspectes relacionats amb l'aplicació de l'ordre de bases per a la concessió de les ajudes a la subscripció d'assegurances agràries per al Pla 2020. [2020/10851]  
  
  
L'Ordre 14/2015, de 23 de març, de la Conselleria de Presidència i Agricultura, Pesca, Alimentació i Aigua, regula les subvencions de la Generalitat Valenciana a la subscripció d'assegurances agràries del Pla nacional d'assegurances agràries combinades (DOGV núm. 7503, 13.04.2015).  
La disposició addicional primera de l'Ordre 14/2015 disposa que per mitjà d'una resolució del director general de Producció Agrària i Ramaderia, de la conselleria competent en agricultura, es fixarà per a cada exercici l'oportuna convocatòria amb expressió de la línia pressupostària i l'import global màxim de les ajudes regulades en la present ordre.  
Per la Resolució de 6 d'abril de 2020, del director general d'Agricultura, Ramaderia i Pesca, s'estableix la convocatòria per al Pla 2020 de les ajudes destinades a la subscripció d'assegurances agràries del Pla nacional d'assegurances agràries combinades, i es desenvolupen diversos aspectes relacionats amb l'aplicació de l'ordre de bases per a la concessió de les ajudes a la subscripció d'assegurances agràries per al Pla 2020 (DOGV núm. 8790, 16.04.2020).  
L'import global màxim fixat per a la resolució d'expedients de la convocatòria de l'exercici 2020 és de 50.643.226 euros. No obstant això, d'acord amb el resolc huité de la Resolució de 6 d'abril de 2020, del director general d'Agricultura, Ramaderia i Pesca, els imports esmentats abans tenen el caràcter d'ampliables.  
L'Acord de 4 de desembre de 2020, del Consell, autoritza un increment de crèdit en l'aplicació pressupostària 99.26.42.785.46.9 per import de 2.636.837,00 euros.  
En conseqüència amb l'anterior, de conformitat amb el que s'estableix en l'article 22, apartat k, de la Llei 10/2019, de 27 de desembre, de pressupostos de la Generalitat per a l'exercici 2020, resolc:  
  
Aprovar l'ampliació en 2.636.837,00 euros del crèdit disponible per a la convocatòria de les ajudes destinades a la subscripció d'assegurances agràries, aprovada per al Pla 2020 mitjançant la Resolució de 6 d'abril de 2020, del director general d'Agricultura, Ramaderia i Pesca, amb càrrec a la següent partida pressupostària, i donar-hi publicitat:  
Aplicació pressupostària: 86.12.43.4028.  
Programa 714.20, Ordenació i millora de la producció agrària.  
Capítol 4.  
Línia S3092, Suport a la subscripció d'assegurances agràries.  
Import global màxim: 39.441.486 euros.  
  
València, 7 de desembre de 2020.- El director general d'Agricultura, Ramaderia i Pesca (p. d. O 14/2015, de 23 de març; DOGV 13.04.2015, 7503): Rogelio Llanes Ribas.